section_heading: Početci
paragraph_text: 1987., Thomas Knoll, student na Sveučilištu Michigan, počeo je pisati ovaj program na svom Macintosh Plus računalu tako da može prikazati crno bijele slike ( u sivim tonovima) na svom monokromatskom monitoru. Ovaj program, nazvan Display, privukao je pažnju njegova brata Johna Knolla, tada uposlenika tvrtke Industrial Light & Magic, koji ga je nagovorio da od toga naprave puni program za obradu slika.